  Cantina Mihail Kogălniceanu a UB se deschide pe 5 octombrie 2020

Începând de luni, 5 octombrie 2020, cantina Mihail Kogălniceanu a Universității din București își va începe activitatea pentru anul universitar 2020-2021.
Accesul în cantina Mihail Kogălniceanu este permis doar studenților și angajaților UB,  accesul realizându-se exclusiv pe baza legitimației de student vizate sau a altor documente similare, vizate la zi (și numai pentru persoanele care au dreptul de a beneficia de acces la serviciul de cantină al UB).
La cantina Mihail Kogălniceanu a Universității din București servirea mesei se face atât în sala de mese, cât și „la pachet” (în regim de ridicare a produselor gata preparate – „to go”). Vor fi respectate instrucțiunile privind accesul în cantină, respectându-se cu strictețe sensurile de acces/ ieșire.
Servirea mesei în sala de mese se face cu respectarea distanțării fizice, în limita unui număr de maxim 50 de persoane. Totodată, pentru servirea preparatelor în sala de mese se vor utiliza, în exclusivitate, tacâmuri de unică folosință. În interiorul cantinei este obligatorie purtarea măștii. Masca va fi scoasă doar în momentul în care studenții se vor așeza la masă.
Mesele vor fi debarasate, curățate și dezinfectate cu strictețe, utilizând produse dezinfectante adecvate, după fiecare utilizator/ ocupant, de către personalul cantinei.
[bookmark: _GoBack]Pentru orice fel de sugestii care ar ajuta la îmbunătățirea serviciilor de la cantină, persoanele interesate pot contacta responsabilii UB la adresa de e-mail: cantina@rectorat.unibuc.ro.

